1756
Árið 1756 (MDCCLVI í rómverskum tölum)

Á Íslandi 

 Ólafur Stephensen varð varalögmaður norðan og vestan.
 Tvær bækur með íslenskum fornsögum komu út á Hólum, Ágætar fornmannasögur og Nokkrir margfróðir söguþættir. 
 Fyrsta þýdda skáldsagan kom út á Hólum. Hét hún Þess svenzka Gustav Landkrons og þess engelska Bertholds fábreytilegar Róbinsons eður lífs og ævisögur úr dönsku útlagðar af séra Þorsteini Ketilssyni prófasti í Vaðlaþingi.
 Friedrich Wilhelm Hastfer var sendur til Íslands af Friðrik 5. Danakonungi til að koma á fót sauðfjárbúi.
 Mikið hafísár. Hafís rak inn á hvern fjörð á Norðurlandi, fyrir allt Austurland og suður til Vestmannaeyja. Skip komust ekki til landsins og hafísinn hvarf ekki endanlega frá landinu fyrr en í ágústlok.
 Hörkufrost og snjóar víða á Norðurlandi í júlí og ágúst.
 Snorri Björnsson varð prestur á Húsafelli. Hann var prestur þar allt til dauðadags 1803. 
 Húsið á Eyrarbakka var reist.
 Danskur kaupmaður, Laurids Christensen Stistrup, gaf 600 Biblíur og 1700 Nýjatestamenti til Íslands.
 Sárasóttarfaraldur kom upp á Íslandi og var talinn tengjast Innréttingunum í Reykjavík.

Fædd

Dáin
 29. janúar - Snorri Jónsson, prestur á Helgafelli (f. 1683).

Opinberar aftökur
 Þrír menn hengdir fyrir þjófnað og flótta, þar af tveir í Rangárþingi og einn í Norðursýslu.

Erlendis 
 15. maí - Sjö ára stríðið hófst þegar Bretar sögðu Frökkum formlega stríð á hendur en áður höfðu Frakkar gert innrás á Minorca, sem Bretar réðu þá.
 29. ágúst - Friðrik mikli Prússakonungur gerði innrás í Saxland.
 Friðrik mikli neyddi prússneska bændur til að rækta kartöflur við litla hrifningu þeirra.
 Samfelldar reglubundnar veðurathuganir hófust í Englandi og í Svíþjóð.

Fædd
 27. janúar - Wolfgang Amadeus Mozart, tónskáld (d. 1791).
 31. janúar - Maria Theresa af Savoja, kona Karls 10., síðar Frakkakonungs (d. 1805).
 3. mars - William Godwin, enskur rithöfundur (d. 1836).
 14. júlí - Thomas Rowlandson, enskur listmálari og skopteiknari (d. 1827).

Dáin
 10. apríl - Giacomo Antonio Perti, ítalskt tónskáld (f. 1661).
 18. apríl - Jacques Cassini, franskur stjörnufræðingur (f. 1677).

Tilvísanir 

1756